ગત અઠવાડિયાથી ઉત્તરાખંડમાં કુદરત કોપાયમાન થઈ છે. ભારે વરસાદ, નદીઓમાં પૂર અને ભેખડો ધસી પડવાની ઘટનાએ હિન્દુઓના પવિત્ર ર્તીથધામને તહસનહસ કરી નાખ્યું છે. યાત્રા માટે આવેલા હજારો યાત્રાળુઓમાંના કેટલાક ત્યાં ને ત્યાં મરણને શરણ થયા છે તો કેટલાક યેનકેન પ્રકારે પોતાના ઘરે પરત ફરી રહ્યા છે. વેલ, આ બધા જ સમાચારો અને માહિતીઓ આપણને વિવિધ મિડિયા દ્વારા જાણવા મળે છે. ટેલિવિઝન ઉપરાંત અખબારોમાં ફોટો અને રર્પિોટ દ્વારા ઉત્તરાખંડમાં થયેલા વિનાશનો અંદાજ મળે છે, સાથે ત્યાંથી પરત ફરેલા લોકોની વાતોથી તેમણે ભોગવેલી યાતનાઓનો ચિતાર મળે છે અને સેના, ઍરફોર્સ ITBP (ઇન્ડો-તિબેટન બૉર્ડર પોલીસ)એ કરેલી મદદ અને સત્તાવાળાઓ અને સ્થાનિક લોકોની દાદાગીરી અને બેપરવાહીની વાતો પણ સાંભળવા મળે છે.